{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":108,"n_cols":6,"rows_kept":108,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga pravilnika o zbrinjavanju radioaktivnog otpada i iskorištenih izvora "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ivan Banić","Sadržaj pravilnika,\nČlanak 1.","članak 50.  stavak 4. Zakona","Prihvaćen","Ispravljeno."]
[2,"Robert Bernat","Sadržaj pravilnika,\nČlanak 1.","iskorištenih radioaktivnih izvora ili iskorištenih izvora ionizirajućeg zračenja","Nije prihvaćen","Zakon o radiološkoj i nuklearnoj sigurnosti (NN 141/ i 39/15) u članku 50. koristi izraz “iskorišteni izvori”."]
[3,"Ilijana Iveković","Pojmovi,\nČlanak 3.","Pojam sigurnosna analiza se navodi samo u objašnjenju pojma procjena sigurnosti pa se predlaže da se izbaci iz popisa pojmova. U slučaju da se zadrži predlaže se da se definicija pojma izmjeni u skladu s IAEA definicijom sigurnosne analize. Prema IAEA-i sigurnosna analiza je procjena potencijalne opasnosti povezane s pogonom postrojenja ili provođenjem aktivnosti. Važno je naglasiti da opasnost postoji i kada se ne provodi aktivnost i to se mora uzeti u obzir u sigurnosnoj analizi.","Prihvaćen","Ispravljeno. “sigurnosna analiza jest analiza potencijalnih opasnosti povezanih s radom postrojenja i provođenjem određenih aktivnosti”."]
[4,"Ilijana Iveković","Pojmovi,\nČlanak 3.","otpuštanje iz nadzora - podzakonskih se piše zajedno","Prihvaćen","Ispravljeno."]
[5,"Ilijana Iveković","Pojmovi,\nČlanak 3.","Kondicioniranje - Pretvorba u kruti oblik je solidifikacija, imobilizacija ima drugo značenje. Predlaže se ili brisanje termina \"imobilizacija\" ili zamjena s terminom \"solidifikacija\".","Prihvaćen","Ispravljeno. Briše se: (imobilizaciju)."]
[6,"Ilijana Iveković","Pojmovi,\nČlanak 3.","U Pravilniku se naizmjence koriste sljedeći istoznačni izrazi: postupak / procedura, probni / pokusni, rad / pogon. U svrhu veće jasnoće Pravilnika trebalo bi se opredijeliti za jedan izraz i njega koristiti.","Prihvaćen","Ispravljeno."]
[7,"Ilijana Iveković","Pojmovi,\nČlanak 3.","Pri uspravnome nabrajanju trebala bi se poštivati pravila Hrvatskog pravopisa IHJJ-a: \"Novi se redak uvodi slovnom ili brojevnom oznakom, crticom ili kakvim posebnim znakom (kružićem, kvadratićem i slično). Na kraju redaka pri nerečeničnome nabrajanju ne treba pisati zarez ni točku sa zarezom. Na kraju uspravnoga nabrajanja piše se točka. Velikim se početnim slovom piše prva riječ u retku pri uspravnome nabrajanju cijelih rečenica, a na kraju svake rečenice piše se točka.\" Navedeno bi se trebalo ujednačiti u cijelom Pravilniku.","Prihvaćen","Ispravljeno."]
[8,"Ivan Banić","Pojmovi,\nČlanak 3.","posjednik radioaktivnog otpada i/ili iskorištenog izvora - ovom definicijom nismo obuhvatili pravnu ili fizičku osobu (tijelo državne uprave...) koje je na neki način stupila u posjed, a pritom nije imala namjeru obavljati zbrinjavanje.","Prihvaćen","Definicija \"posjednik\" je izbrisana."]
[9,"Ivan Banić","Pojmovi,\nČlanak 3.","Nedostaje definicija vlasnika. U Zakonu postoji samo definicija vlasnika nuklearnog materijala.","Prihvaćen","Novi prijedlog Zakona o izmjenama i dopunama Zakona o radiološkoj i nuklearnoj sigurnosti koji je u saborskoj proceduri uvodi pojam “prouzročitelj i/ili vlasnik radioaktivnog otpada, iskorištenih izvora, odnosno istrošenog nuklearnog goriva”."]
[10,"Ivan Banić","III. PRINCIPI, OPĆI ZAHTJEVI I OBVEZE PRI  ZBRINJAVANJA RADIOAKTIVNOG OTPADA I ISKORIŠTENIH IZVORA,\nPrincipi zbrinjavanja","Načela zbrinjavanja","Prihvaćen","Ispravljeno."]
[11,"Ilijana Iveković","Principi zbrinjavanja,\nČlanak 6.","Pod 5. Brisati „odlaganje i“, jer postupanje uključuje i odlaganje .","Prihvaćen","Ispravljeno."]
[12,"Ivan Banić","Principi zbrinjavanja,\nČlanak 6.","U pravilniku bi to trebalo biti pisano kao odredba:\nPri obavljanju djelatnosti zbrinjavanja radioaktivnog otpada i iskorištenih izvora moraju se osigurati: \nOstatak teksta članka korigirati sadržajno I gramatički u odnosu na predloženu izmjenu.","Nije prihvaćen","Mišljenja smo da je uporabljeni izričaj u skladu s sadržajem članka."]
[13,"Ivan Banić","Principi zbrinjavanja,\nČlanak 6.","Zakon definira administrativne i operativne postupke. Trebalo bi biti jasno na koje se točno postupke misli.","Nije prihvaćen","Mišljenja smo da je upotrebljani izričaj u skladu s sadržajem članka."]
[14,"Ivan Banić","III. PRINCIPI, OPĆI ZAHTJEVI I OBVEZE PRI  ZBRINJAVANJA RADIOAKTIVNOG OTPADA I ISKORIŠTENIH IZVORA,\nOdobrenje za obavljanje djelatnosti zbrinjavanja radioaktivnog otpada i iskorištenih izvora","Ovo je već definirano Zakonom (odnosno biti će).\nOdobrenje za obavljanje djelatnosti zbrinjavanja radioaktivnog otpada i iskorištenih izvora\n\nČlanak 50.\n(1) Djelatnost zbrinjavanja radioaktivnog otpada i iskorištenih izvora ne smije se započeti obavljati prije nego što Zavod izda odobrenje.\n(2) Odobrenje iz stavka 1. ovoga članka daje se, odnosno uskraćuje rješenjem protiv kojeg nije dopuštena žalba, već se protiv toga rješenja može pokrenuti upravni spor.\n(3) Odobrenje iz stavka 1. ovoga članka daje se na rok od najduže 10 godina.\n(4) Popis djelatnosti zbrinjavanja radioaktivnog otpada i iskorištenih izvora, popis dokumenata kojima se u postupku davanja odobrenja iz stavka 1. ovoga članka dokazuje da je udovoljeno uvjetima propisanim ovim Zakonom te uvjete obavljanja djelatnosti iz stavka 1. ovoga članka propisat će pravilnikom ravnatelj Zavoda.","Djelomično prihvaćen","Izmjenjeno u: ( 1) Odobrenje za obavljanje djelatnosti zbrinjavanja radioaktivnog otpada i iskorištenih izvora izdaje Zavod za radiološku i nuklearnu sigurnost (u daljnjem tekst: Zavod) pravnoj ili fizičkoj osobi, tijelu državne uprave i drugom državnom tijelu ili tijelu jedinice lokalne i područne (regionalne) samouprave koje je podnijelo zahtjev za izdavanje nakon što utvrdi da je udovoljeno uvjetima koji su propisani zakonom koji uređuje  radiološka i nuklearna sigurnost (u daljnjem tekst: Zakon) i odredbama ovog Pravilnika.\n (2) Odobrenje iz stavka 1. ovoga članka može se obnoviti na temelju zahtjeva nositelja odobrenja ako su, u trenutku isteka odobrenja, ispunjeni svi propisani uvjeti za izdavanje odobrenja."]
[15,"Ilijana Iveković","Pisani postupci,\nČlanak 8. ","U Pravilniku se  s velikim početnim slovom piše: Pisani postupci (negdje i s malim slovom), Program zbrinjavanja radioaktivnog otpada i iskorištenih izvora, Izvješće sigurnosne studije, i sl; a s malim slovom program osiguranja kvalitete. Trebalo bi uskladiti način pisanja naziva dokumenata u skladu s pravilima Hrvatskog pravopisa IHJJ-a.","Prihvaćen","Ispravljeno."]
[16,"Ivan Banić","Pisani postupci,\nČlanak 8. ","Ovo bi trebalo biti:\nNositelj odobrenja obavezan je prije početka obavljanja djelatnosti zbrinjavanja radioaktivnog otpada i iskorištenih izvora izraditi Pisane postupke.","Nije prihvaćen","Mišljenja smo da je uporabljeni izričaj u skladu s sadržajem članka."]
[17,"Ivan Banić","Program zbrinjavanja radioaktivnog otpada i iskorištenih izvora,\nČlanak 9. ","Predlažem izmjenu: \nNositelj odobrenja obvezan je ustrojiti, provoditi i održavati program osiguranja kvalitete sukladno raznolikosti i opsegu postupaka koje obavlja.","Nije prihvaćen","Mišljenja smo da je uporabljeni izričaj u skladu s sadržajem članka. Članak 9. ne govori o programu osiguranja kvalitete."]
[18,"Ivan Banić","Plan zbrinjavanja radioaktivnog otpada i  iskorištenih izvora,\nČlanak 10.","(3) Planovi zbrinjavanja radioaktivnog otpada i iskorištenih izvora revidiraju se svakih pet godina. Planove i njihove revizije odobrava Zavod. - Plan zbrinjavanja radioaktivnog otpada i iskorištenih izvora kao i reviziju istog odobrava Zavod.","Djelomično prihvaćen","Izmjenjeno u: (3) Prouzročitelji i/ili vlasnici i posjednici radioaktivnog otpada i iskorištenih izvora moraju svoj Plan zbrinjavanja radioaktivnog otpada i iskorištenih izvora revidirati svakih pet godina. \n\n\n(4) Plan zbrinjavanja radioaktivnog otpada i iskorištenih izvora i njegove revizije odobrava Zavod."]
[19,"Ivan Banić","Plan zbrinjavanja radioaktivnog otpada i  iskorištenih izvora,\nČlanak 10.","Prouzročitelj i/ili vlasnik te posjednk iz stavka 1. ovog članka obavezan je svakih pet godina revidirati Plan zbrinjavanja radioaktivnog otpada i iskorištenih izvora.","Djelomično prihvaćen","Izmjenjeno u: (3) Prouzročitelji i/ili vlasnici i posjednici radioaktivnog otpada i iskorištenih izvora moraju svoj Plan zbrinjavanja radioaktivnog otpada i iskorištenih izvora revidirati svakih pet godina. \n\n\n(4) Plan zbrinjavanja radioaktivnog otpada i iskorištenih izvora i njegove revizije odobrava Zavod."]
[20,"Ivan Banić","Plan zbrinjavanja radioaktivnog otpada i  iskorištenih izvora,\nČlanak 10.","Centar - Skraćenica nije uvedena.","Prihvaćen","Ispravljeno."]
[21,"Ivan Banić","Plan zbrinjavanja radioaktivnog otpada i  iskorištenih izvora,\nČlanak 10.","Gdje je definirana vrsta radioaktivnog otpada?","Djelomično prihvaćen","Ispravljeno."]
[22,"Ivan Banić","Plan zbrinjavanja radioaktivnog otpada i  iskorištenih izvora,\nČlanak 10.","Prvo se navode Pisani postupci (članak 8.) pa onda Plan zbrinjavanja čiji su dio i pisani postupci (sada s malo p). Misli li se na iste pisane postupke?\nAko da, zašto se ovdje navode prouzročitelji i/ili vlasnici te posjednici, a u članku 8. nositelji odobrenja?","Nije prihvaćen","Mišljenja smo da je upotrebljani izričaj u skladu s sadržajem članka."]
[23,"Ivan Banić","III. PRINCIPI, OPĆI ZAHTJEVI I OBVEZE PRI  ZBRINJAVANJA RADIOAKTIVNOG OTPADA I ISKORIŠTENIH IZVORA,\nObveze prouzročitelja i/ili vlasnika  i posjednika radioaktivnog otpada i iskorištenih izvora","Nekada u tekstu postoji „i“, nekada „odnosno“ , a nekada „te“ ... Ovo treba prekontrolirati za svaku navedenu situaciju.","Primljeno na znanje","Prekontrolirano."]
[24,"Ilijana Iveković","Obveze prouzročitelja i/ili vlasnika  i posjednika radioaktivnog otpada i iskorištenih izvora,\nČlanak 11.","Nuklearno osiguranje bi trebalo zamijeniti s fizičkim osiguranjem.","Nije prihvaćen","Novi prijedlog Zakona o izmjenama i dopunama \nZakona o radiološkoj i nuklearnoj sigurnosti koji je u saborskoj proceduri uvodi pojam “nuklearno osiguranje” koji zamjenjuje “fizičko osiguranje”."]
[25,"Ivan Banić","Obveze prouzročitelja i/ili vlasnika  i posjednika radioaktivnog otpada i iskorištenih izvora,\nČlanak 11.","\"(6) Osoba odgovorna za zbrinjavanje radioaktivnog otpada i i skorištenih izvora mora imati završen preddiplomski i diplomski sveučilišni studij ili integrirani preddiplomski i diplomski sveučilišni studij tehničke ili prirodne struke i posebno stručno obrazovanje za rukovanje izvorima ionizirajućeg zračenja i primjenu mjera radiološke sigurnosti koje se stječe redovitim obrazovanjem, specijalističkim obrazovanjem ili dodatnim obrazovanjem, o čemu mora postojati pisani dokaz, te za nju ne postoje sigurnosne zapreke za obavljanje preuzete obveze.\" \n\nŠto je ovo? Gdje je definirano značenje?\nZnači li to da će svaka osoba u nuklearnoj medicini odgovorna u ovom dijelu morati na sigurnosnu provjeru ?","Nije prihvaćen","Novi prijedlog Zakona o izmjenama i dopunama \nZakona o radiološkoj i nuklearnoj sigurnosti koji je u saborskoj proceduri propisuje u članku 66.a:\n„Ravnatelj Zavoda u suradnji s ministrom nadležnim za unutarnje poslove pravilnikom propisuje: \n- kategorizaciju nuklearnih postrojenja i nuklearnih materijala, radioaktivnih izvora te moguće utjecaje i posljedice zlouporaba \n- vrstu i obuhvat mjera nuklearnog osiguranja, imajući u vidu gornju kategorizaciju \n- sadržaj Plana nuklearnog osiguranja uključujući Plan kibernetičke sigurnosti i Plan postupanja pri ugrožavanju nuklearnog osiguranja\n- način i opseg izvješćivanja o događajima koji ugrožavaju nuklearno osiguranje \n- potrebnu izobrazbu osoba koje imaju pristup radioaktivnim ili nuklearnim materijalima, te druge uvjete za provedbu mjera nuklearnog  osiguranja \n- vrstu postrojenja ili djelatnosti te kategorije nuklearnog materijala i radioaktivnih izvora za koje je potrebno provesti sigurnosnu provjeru radnika.“"]
[26,"Robert Bernat","Obveze prouzročitelja i/ili vlasnika  i posjednika radioaktivnog otpada i iskorištenih izvora,\nČlanak 11.","treba: \"i iskorištenih\"","Prihvaćen","Ispravljeno."]
[27,"Ilijana Iveković","Centar za zbrinjavanje radioaktivnog otpada,\nČlanak 12. ","S obzirom na to da Nacionalni program ne predviđa prije 2025. godine aktivnosti istraživanja potencijalnih mikrolokacija za odlagalište i također ne predviđa da će odlagalište biti na lokaciji Centra, predlaže se brisanje podstavka 3. stavka 2.","Nije prihvaćen","Sukladno Zakonu o radiološkoj I nuklearnoj sigurnosti (NN141/13 I 39/15) kao I novom prijedlog Zakona o izmjenama i dopunama \nZakona o radiološkoj i nuklearnoj sigurnosti koji je u saborskoj proceduri: “Centar za zbrinjavanje radioaktivnog otpada jest ustrojstvena jedinica Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, a uključuje objekte za obradu, kondicioniranje, manipuliranje, dugoročno skladištenje i odlaganje radioaktivnog otpada i iskorištenih izvora podrijetlom s teritorija Republike Hrvatske, uključivo i središnje skladište, te radioaktivnog otpada i istrošenog nuklearnog goriva koji nisu nastali na teritoriju Republike Hrvatske, a čija obveza zbrinjavanja proizlazi iz bilateralnih ugovora sklopljenih prije dana stupanja na snagu ovoga Zakona”. Nigdje nije navedeno da se sve sastavnice Centra nalaze na istoj lokaciji."]
[28,"Ilijana Iveković","Centar za zbrinjavanje radioaktivnog otpada,\nČlanak 12. ","Prema članku 5. više nije definirana klasa nisko i srednje radioaktivni otpad, prema tome bi se trebala izbaciti ta sintagma iz Pravilnika, uključujući i kraticu NSRAO. Prema članku 5. RAO iz NE Krško je nisko radioaktivni otpad (NRAO).","Prihvaćen","Ispravljeno."]
[29,"Ivan Banić","Centar za zbrinjavanje radioaktivnog otpada,\nČlanak 12. ","Središnje skladište spominje se po prvi put u Zakonu i to u definiciji Centra. Ovdje ga nazivamo postrojenjem za skladištenje...pa onda uvodimo skraćenicu središnje skladište.","Nije prihvaćen","Nije nam jasna svrha komentara."]
[30,"Ivan Banić","Centar za zbrinjavanje radioaktivnog otpada,\nČlanak 12. ","Nepotrebno, već se zna što je Zakon u ovom pravilniku.","Prihvaćen","Ispravljeno."]
[31,"Robert Bernat","Zbrinjavanje radioaktivnog otpada i iskorištenih izvora izvan Centra,\nČlanak 13. ","treba: \"Republici Hrvatskoj, a temeljem odobrenja\"\nKoji su to postupni izuzev skladištenja i odlaganja? Treba taksativno navesti postupke, ako su takvi predviđeni.","Nije prihvaćen","Postupci zbrinjavanja su navedeni u članku 23."]
[32,"Ivan Banić","Radioaktivni otpad i iskorišteni izvori bez posjednika,\nČlanak 14. ","A u naslovu je posjednik?!","Prihvaćen","Ispravljeno."]
[33,"Ilijana Iveković","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora,\nČlanak 15.","Treba li zahtjevu priložiti i plan mjera fizičkog osiguranja, odnosno sigurnosni plan?","Prihvaćen","Dodano:(2) Ako podnositelj zahtjeva u sklopu djelatnosti zbrinjavanja radioaktivnog otpada i iskorištenih izvora planira zbrinjavati iskorištene izvore 1., 2. i 3. kategorije, uz dokumentaciju navedenu u stavku 1. ovoga članka dužan je priložiti i Plan nuklearnog osiguranja."]
[34,"Ivan Banić","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora,\nČlanak 15.","\"(2) Ako je pravna osoba  koja podnosi zahtjev za izdavanje odobrenja iz stavka 1. ovoga članka ujedno i ovlašteni stručni tehnički servis, mišljenje iz točke 7. stavka 1. ovoga članka mora izdati drugi ovlašteni stručni tehnički servis.\"\n\nZašto samo pravna?","Nije prihvaćen","Ovlašteni stručno tehnički servisi su po definiciji pravne osobe."]
[35,"Ivan Banić","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora,\nČlanak 15.","Mjere radiološke sigurnosti? \nPosebnom stručnom obrazovanju o primjeni mjera radiološke sigurnosti.","Prihvaćen","Ispravljeno."]
[36,"Ivan Banić","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora,\nČlanak 15.","Zakon u članku 33. navodi.\n- praćenje osobnog ozračenja izloženih radnika.\nTekst je potrebno uskaditi sa Zakonom.","Prihvaćen","Ispravljeno."]
[37,"Ivan Banić","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora,\nČlanak 15.","Obrtnik je fizička osoba i nema je potrebe ovako isticati. Ovo je neki zaostatak iz prošlosti.","Prihvaćen","Ispravljeno."]
[38,"Ivan Banić","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora,\nČlanak 15.","Nije u skladu s izričajem Zakona:\n...tijelu državne uprave ili tijelu lokalne i područne (regionalne) samouprave...","Prihvaćen","Ispravljeno."]
[39,"Ilijana Iveković","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora upravitelja Centra,\nČlanak 16.","Nuklearno osiguranje bi trebalo zamijeniti s fizičkim osiguranjem.","Nije prihvaćen","Novi prijedlog Zakona o izmjenama i dopunama Zakona o radiološkoj i nuklearnoj sigurnosti koji je u saborskoj procedure uvodi pojam “nuklearno osiguranje” koji zamjenjuje “fizičko osiguranje”."]
[40,"Ivan Banić","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora upravitelja Centra,\nČlanak 16.","7. popis štitova te popis opreme i instrumenata koji će se u postupcima zbrinjavanja koristiti;\n\nMalo ili veliko početno slovo? Neujednačeno u pravilniku.","Prihvaćen","Ispravljeno."]
[41,"Ivan Banić","Uvjeti za odobrenje obavljanja djelatnosti zbrinjavanja radioaktivnog otpada i iskorištenih izvora upravitelja Centra,\nČlanak 16.","Gdje je to definirano? Tko izdaje ovu dozvolu?","Primljeno na znanje","Ispravljeno.\n1. uporabnu dozvolu ili ako uporabna dozvola još nije izdana suglasnost za pokusni rad svih javnopravnih tijela koja su utvrdila posebne uvjete u vezi izdavanja uporabne dozvole za odgovarajuće postrojenje za zbrinjavanje"]
[42,"Ivan Banić","VI. POSEBNI ZAHTJEVI PRI ZBRINJAVANJU  RADIOAKTIVNOG OTPADA I ISKORIŠTENIH IZVORA,\nIskorišteni  zatvoreni izvori","Ponavljanje odredbi Zakona ili podzakonskih akata.\nPravilnik NN 41/13:\n(5) Radioaktivni izvor koji se više ne namjerava koristiti mora se prvo ponuditi drugom korisniku kako bi se uključio u drugu djelatnost ili se isti mora vratiti proizvođaču. Ako to nije moguće, potrebno ga je uskladištiti sukladno posebnome propisu ili osigurati njegovo odlaganje.","Nije prihvaćen","Nije jasno. Ni jedan od pravilnika NN 41/13 nema odredbu koja se nalazi u komentaru."]
[43,"Robert Bernat","Iskorišteni  zatvoreni izvori,\nČlanak 17.","treba \"nuklearnu sigurnost, takav izvor\"","Prihvaćen","Ispravljeno."]
[44,"Ivan Banić","Obveza povrata,\nČlanak 18.","Tekst potrebno uskladiti s Pravilnikom NN 41/13.","Nije prihvaćen","Nije jasno na što se komentar odnosi."]
[45,"Ivan Banić","Spremište radioaktivnog otpada i  iskorištenih izvora,\nČlanak 20.","Spremnici moraju udovoljavati nekim uvjetima, a ne uvjetima pohrane.Npr. za transport je sve određeno u Pravilniku o uvjetima i načinu izdavanja i oduzimanja odobrenja za ambalažu za prijevoz radioaktivnih i nuklearnih materijala NN 42/13 i 19/17.","Nije prihvaćen","Mišljenja smo da je uporabljeni izričaj u skladu s sadržajem članka."]
[46,"Ivan Banić","Spremište radioaktivnog otpada i  iskorištenih izvora,\nČlanak 20.","Ukoliko se u spremištu nositelja odobrenja pohranjuje i biomedicinski radioaktivni otpad uz ostali radioaktivni otpad,  za isti je potrebno osigurati odvojeni prostor.","Nije prihvaćen","Mišljenja smo da je uporabljeni izričaj u skladu s sadržajem članka."]
[47,"Ivan Banić","Spremište radioaktivnog otpada i  iskorištenih izvora,\nČlanak 20.","(2) Tamo gdje će se u spremištu pohranjivati i biomedicinski radioaktivni otpada u spremištu je potrebno odvojiti dio za tu svrhu. \n\nGdje je to definirano?","Nije prihvaćen","Komentar nije jasan."]
[48,"Ivan Banić","Spremište radioaktivnog otpada i  iskorištenih izvora,\nČlanak 20.","(1) Spremište može biti građevina posebno izgrađena za tu svrhu ili izdvojeni prostor u građevini izgrađenoj za drugačiju namjenu.\n\nOvo je već rečeno definicijom skladišta.","Nije prihvaćen","Spremište i skladište nisu iste građevine."]
[49,"Ilijana Iveković","VI. POSEBNI ZAHTJEVI PRI ZBRINJAVANJU  RADIOAKTIVNOG OTPADA I ISKORIŠTENIH IZVORA,\nPostupci pri zbrinjavanju","U Pravilniku se koristi izraz postupci pri zbrinjavanju za predobradu, obradu, kondicioniranje, skladištenje i odlaganje. Bilo bi poželjnije koristit izraz postupci zbrinjavanja, jer prijedlog pri se koristi u značenju: blizu, kod, pored, tik, uz, za koje se vrijeme što događa; a njegovo značenje pripadajući pojmu (npr. pisar pri sudu) je arhaično.","Prihvaćen","Ispravljeno."]
[50,"Ivan Banić","VI. POSEBNI ZAHTJEVI PRI ZBRINJAVANJU  RADIOAKTIVNOG OTPADA I ISKORIŠTENIH IZVORA,\nPostupci pri zbrinjavanju","Zašto je ovo dio poglavlja IV.?\nOvo bi trebalo biti na samom početku,a ne pod Posebnim zahtjevima.","Nije prihvaćen","Ne slažemo se."]
[51,"Ilijana Iveković","Predobrada,\nČlanak 24.","(3) Obveza,....","Prihvaćen","Ispravljeno."]
[52,"Ivan Banić","VI. POSEBNI ZAHTJEVI PRI ZBRINJAVANJU  RADIOAKTIVNOG OTPADA I ISKORIŠTENIH IZVORA,\nOznačavanje paketa otpada","Uredba NN 44/08 koja se ukida ovim Pravilnikom definira način vođenja evidencije i obilježavanje zažtitnih spremnika. Ovdje su paketi. \nu članku 26. su spremnici. Što je s označavanjem spremnika?","Nije prihvaćen","Postoji jasna razlika između paketa otpada i spremnika za radioaktivni otpad i iskorištene izvore. Navedena Uredba NN 44/08 u svome članku 23. govori o vođenju evidencije o spremnicima koji sadrže radioaktivni otpad tj. o paketu otpada."]
[53,"Ilijana Iveković","Označavanje paketa otpada,\nČlanak 27.","6. najveću izmjerenu brzinu doze na površini paketa i datum mjerenja.","Prihvaćen","Ispravljeno."]
[54,"Ilijana Iveković","Označavanje paketa otpada,\nČlanak 27.","2. masu ili volumen","Prihvaćen","Ispravljeno."]
[55,"Ivan Banić","VI. POSEBNI ZAHTJEVI PRI ZBRINJAVANJU  RADIOAKTIVNOG OTPADA I ISKORIŠTENIH IZVORA,\n Prijevoz","Definirano već Zakonom i drugim pravilnikom. Nepotrebno ponavljanje.","Prihvaćen","Ispravljeno."]
[56,"Ilijana Iveković","Kriteriji prihvaćanja radioaktivnog otpada i iskorištenih izvora u postupak skladištenja,\nČlanak 30.","(7) Sve navedeno u stavcima 1.- 5. ovoga članka primjenjuje se i prilikom prihvaćanja radioaktivnog otpada u postupak odlaganja.\n\nTreba pisati 1. - 5., jer se ne može prihvatiti na odlaganje nešto što nije u skladu s kriterijima prihvaćanja u postupak odlaganja.","Prihvaćen","Ispravljeno."]
[57,"Ilijana Iveković","Kriteriji prihvaćanja radioaktivnog otpada i iskorištenih izvora u postupak skladištenja,\nČlanak 30.","Uskladiti u članku naziv kriterija. U naslovu se govori o kriterijima prihvaćanja u postupak skladištenja, a u pojedinim stavcima o kriterijima prihvaćanja za skladištenje.","Prihvaćen","Ispravljeno."]
[58,"Ivan Banić","VI. POSEBNI ZAHTJEVI PRI ZBRINJAVANJU  RADIOAKTIVNOG OTPADA I ISKORIŠTENIH IZVORA,\nRukovanje","Ovo je izostavljeno u nabrajanju postupaka pri zbrinjavanju.","Prihvaćen","Ispravljeno."]
[59,"Robert Bernat","Rukovanje,\nČlanak 31. ","treba: \"obavijestiti Zavod te priložiti potvrdu Centra\"","Prihvaćen","Ispravljeno."]
[60,"Ivan Banić","Evidencija posjednika i prouzročitelja i/ili vlasnika radioaktivnog otpada i iskorištenih izvora,\nČlanak 33.","Što je s evidencijama spremnika?","Nije prihvaćen","Ovim pravilnikom nije predviđeno vođenje evedincije spremnika."]
[61,"Ivan Banić","Središnja evidencija,\nČlanak 34.","Državni zavod za radiološku i nuklearnu sigurnost obvezan je voditi središnju evidenciju radioaktivnog otpada i iskorištenih izvora .","Nije prihvaćen","Mišljenja smo da je uporabljeni izričaj u skladu s sadržajem članka."]
[62,"Robert Bernat","Središnja evidencija,\nČlanak 34.","treba: \"temeljem bilateralnog ugovora sklopljenog\"","Prihvaćen","Ispravljeno."]
[63,"Ilijana Iveković","Dostava podataka u središnju evidenciju,\nČlanak 35.","Treba: (1)","Prihvaćen","Ispravljeno."]
[64,"Ivan Banić","Izgubljeni i nađeni radioaktivni otpad i iskorišteni izvori,\nČlanak 36.","Već definirano Pravilnikom 123/12. Ponavljanje.","Nije prihvaćen","Članak 36. je rezultat usklađenja s Direktivom Vijeća 2013/59/Euratom od 5. prosinca 2013. o osnovnim sigurnosnim standardima za zaštitu od opasnosti koje potječu od izloženosti ionizirajućem zračenju, i o stavljanju izvan snage direktiva 89/618/Euratom, 90/641/Euratom, 96/29/Euratom, 97/43/Euratom i 2003/122/Euratom (SL L 13, 17. 1. 2014.)"]
[65,"Ilijana Iveković","Sigurnosna studija,\nČlanak 37.","S obzirom da se ne radi o nuklearnim objektima trebalo bi brisati „nuklearnu sigurnost“.\nStavak 4: Pravna osoba mora izraditi i/ili revidirati sigurnosnu studiju, procjenu sigurnosti i izvješće sigurnosne studije.\nStavak 5 i 6: Propušteno je pozvati se na Prilog 5 – Okvirni sadržaj procjene sigurnosti.","Nije prihvaćen","Novi prijedlog Zakona o izmjenama i dopunama Zakona o radiološkoj i nuklearnoj sigurnosti koji je u saborskoj procedure uvodi pojam “nuklearno osiguranje” koji zamjenjuje “fizičko osiguranje”.\nIspravljeno."]
[66,"Ivan Banić","Pregled Izvješća sigurnosne studije,\nČlanak 38.","(2) U postupku pregleda Izvješća sigurnosne studije Zavod će izvršiti može zatražiti  na uvid Sigurnosnu studiju ili njene pojedine dijelove. \n\nNejasno.","Prihvaćen","Ispravljeno."]
[67,"Ilijana Iveković","Zahtjevi pri projektiranju postrojenja za zbrinjavanje radioaktivnog otpada i iskorištenih izvora,\nČlanak 39.","(1) Pri projektiranju svih postrojenja za zbrinjavanje treba koristiti načelo obrane po dubini. Određenu zaštitnu funkciju pri projektiranju ili upravljanju postrojenjem treba osigurati s više zaštitnih mjera. Na taj način se postiže da se zaštitna funkcija ostvaruje i u slučaju da jedna od mjera otkaže. \n(2) Projektiranje postrojenja za zbrinjavanje treba se temeljiti na stupnjevitom pristupu. Stupanj zaštite ljudi i okoliša mora biti sumjerljiv potencijalnim opasnostima.","Djelomično prihvaćen","Ispravljeno."]
[68,"Ivan Banić","Zahtjevi pri projektiranju postrojenja za zbrinjavanje radioaktivnog otpada i iskorištenih izvora,\nČlanak 39.","(3) Postrojenja za skladištenje  moraju biti tako projektirana i izgrađena da: \n1. imaju dostatan kapacitet za sve postupke zbrinjavanja radioaktivnog otpada i iskorištenih izvora za koje se traži odobrenje za obavljanje djelatnosti u normalnim okolnostima kao i za slučaj izvanrednog događaja; \n\n\nzbrinjavanje?","Prihvaćen","Ispravljeno."]
[69,"Ivan Banić","Zahtjevi pri projektiranju postrojenja za zbrinjavanje radioaktivnog otpada i iskorištenih izvora,\nČlanak 39.","U „novom“ Zakonu je definiran stupnjeviti pristup, a ne stupnjevani.","Prihvaćen","Ispravljeno."]
[70,"Ivan Banić","Zahtjevi pri projektiranju postrojenja za zbrinjavanje radioaktivnog otpada i iskorištenih izvora,\nČlanak 39.","(1) Pri projektiranju svih postrojenja za zbrinjavanje treba koristiti načelo obrane po dubini, tj. određenu zaštitnu funkciju (npr. sprječavanje ispuštanja radioaktivnih tvari u okoliš) pri projektiranju ili upravljanju postrojenjem treba izvesti s više zaštitnih mjera tako da se zaštitna funkcija ostvaruje i u slučaju da jedna od mjera otkaže.\n\nOvo bi trebalo biti navedeno u principima zbrinjavanja (načelima zbrinjavanja).","Nije prihvaćen","Ne slažemo se sa prijedlogom."]
[71,"Ivan Banić","X. POKUSNI RAD POSTROJENJA ZA ZBRINJAVANJE,\nSadržaj zahtjeva za dobivanje suglasnosti za početak pokusnog rada postrojenja za zbrinjavanje","Ovdje nedostaje 1, stavak:\n(1)Suglasnost za pokusni rad postrojenja zbrinjavanje daje Zavod ako je udovoljeno uvjetima koji su propisani Zakonom i odredbama ovoga Pravilnika te odredbama drugih propisa donesenih na temelju Zakona.\n(2) Zahtjev za davanje Suglasnost za pokusni rad postrojenja zbrinjavanje podnosi se Zavodu. Zahtjevu je potrebno priložiti (ili prilaže se):","Nije prihvaćen","Ne slažemo se sa prijedlogom. Naslov ne bi trebao imati uvodni članak"]
[72,"Ilijana Iveković","Sadržaj zahtjeva za dobivanje suglasnosti za početak pokusnog rada postrojenja za zbrinjavanje,\nČlanak 40","Pod 12. umjesto \"nuklearnog\" bolje je \"fizičkog\".","Nije prihvaćen","Zakona o radiološkoj i nuklearnoj sigurnosti koji je u saborskoj procedure uvodi pojam “nuklearno osiguranje” koji zamjenjuje “fizičko osiguranje”."]
[73,"Ilijana Iveković","Sadržaj zahtjeva za dobivanje suglasnosti za početak pokusnog rada postrojenja za zbrinjavanje,\nČlanak 40","9. dokumentirani dokazi\n10. dokumentirani dokazi\na ne dokumentarni.","Prihvaćen","Ispravljeno."]
[74,"Ivan Banić","Sadržaj zahtjeva za dobivanje suglasnosti za početak pokusnog rada postrojenja za zbrinjavanje,\nČlanak 40","(3) Zavod odobrava dokumentaciju iz stavka 1. ovoga članka u okviru postupka izdavanja suglasnosti za početak pokusnog rada.\n\nNepotrebno. Zavod daje suglasnost na temelju dostavljene dokumentacije. Zavod ne odobrava dokumente.","Nije prihvaćen","Kao što je i navedeno Zavod u postupku izdavanja suglasnosti pregledava i dokumente koji po svojoj naravi zahtjevaju odobrenja Zavoda."]
[75,"Ivan Banić","Sadržaj zahtjeva za dobivanje suglasnosti za početak pokusnog rada postrojenja za zbrinjavanje,\nČlanak 40","(3) Zavod odobrava dokumentaciju iz stavka 1. ovoga članka u okviru postupka izdavanja suglasnosti za početak pokusnog rada.\n\nIzdavanje ili dobivanje ili davanje...\nRazličiti izričaji u istom Pravilniku.\nPotrebno je ujednačiti.","Prihvaćen","Ispravljeno."]
[76,"Ivan Banić","Sadržaj zahtjeva za dobivanje suglasnosti za početak pokusnog rada postrojenja za zbrinjavanje,\nČlanak 40","(2) Neovisno o odredbama stavka 1. ovoga članka, podnositelj zahtjeva uz zahtjev za odobrenje početka pokusnog rada ne treba priložiti dokumentaciju ili podatke koji su dostavljeni u prethodnim fazama i od tada se nisu promijenili.\n\nKojim prethodnim fazama?","Nije prihvaćen","Uspostava postrojenja ima faze i prije početka pokusnog rada kod kojih Zavod, u okviru utvrđivanja ispunjenja posebnih uvjeta, daje suglasnost."]
[77,"Ivan Banić","Sadržaj zahtjeva za dobivanje suglasnosti za početak pokusnog rada postrojenja za zbrinjavanje,\nČlanak 40","10. dokumentarni dokazi koji pokazuju da su svi izvođači tijekom izgradnje postrojenja poštovali standarde radiološke i nuklearne sigurnosti jednake onima koje poštuje nositelj odobrenja za postrojenje\n\nŠto su to standardi radiološke i nuklearne sigurnosti?\nDefiniramo mjere, ali ne i standarde.","Prihvaćen","Ispravljeno."]
[78,"Ivan Banić","Sadržaj zahtjeva za dobivanje suglasnosti za početak pokusnog rada postrojenja za zbrinjavanje,\nČlanak 40","5. Program osiguranja kvalitete  \n\nKoji je to pravilnik? Temeljem kojeg članka Zakona?","Nije prihvaćen","Za sada nije propisano pravilnikom."]
[79,"Ivan Banić","Sadržaj zahtjeva za dobivanje suglasnosti za početak pokusnog rada postrojenja za zbrinjavanje,\nČlanak 40","1. program pokusnog rada izrađen u skladu s odredbama zakona kojim se uređuje izgradnja postrojenja te s odredbama ovoga Pravilnika\n\nVeliko/malo slovo?\nUjednačiti kroz pravilnik ;/,/:","Prihvaćen","Ispravljeno."]
[80,"Ilijana Iveković","Sadržaj programa pokusnog rada,\nČlanak 41.","Podstavak 7. je nejasan.","Prihvaćen","Izmjenjeno u: 7. redosljed izrade uputa za rad postrojenja i plan koji navodi ulogu ispitivanja u osiguranju točnosti i primjerenosti tih uputa."]
[81,"Ivan Banić","XI. POČETAK RADA POSTROJENJA ZA ZBRINJAVANJE,\nSadržaj zahtjeva za dobivanje suglasnosti za početak rada nuklearnog postrojenja","Ponovno nedostaje uvodni stavak.","Nije prihvaćen","Ne slažemo se sa prijedlogom. Naslov ne bi trebao imati uvodni članak."]
[82,"Ivan Banić","XI. POČETAK RADA POSTROJENJA ZA ZBRINJAVANJE,\nSadržaj zahtjeva za dobivanje suglasnosti za početak rada nuklearnog postrojenja","postrojenja za zbrinjavanje","Prihvaćen","Ispravljeno."]
[83,"Ilijana Iveković","Sadržaj zahtjeva za dobivanje suglasnosti za početak rada nuklearnog postrojenja,\nČlanak 42.","Pod 14 umjesto \"nuklearnog\" bolje je \"fizičkog osiguranja\".","Nije prihvaćen","Novi prijedlog Zakona o izmjenama i dopunama Zakona o radiološkoj i nuklearnoj sigurnosti koji je u saborskoj procedure uvodi pojam “nuklearno osiguranje” koji zamjenjuje “fizičko osiguranje”."]
[84,"Ilijana Iveković","Sadržaj zahtjeva za dobivanje suglasnosti za početak rada nuklearnog postrojenja,\nČlanak 42.","12. dokumentirani dokaz, a ne dokumentarni.","Prihvaćen","Ispravljeno."]
[85,"Ivan Banić","Sadržaj zahtjeva za dobivanje suglasnosti za početak rada nuklearnog postrojenja,\nČlanak 42.","(3) Zavod dokumentaciju iz stavka 1. ovoga članka odobrava u okviru postupka za izdavanje suglasnosti za početak rada postrojenja.\n\nZavod ne odobrava dokumentaciju već na temelju dostavljene dokumentacije daje/izdaje suglasnost za početak rada.","Nije prihvaćen","Kao što je i navedeno Zavod u postupku izdavanja suglasnosti pregledava i dokumente koji po svojoj naravi zahtjevaju odobrenja Zavoda."]
[86,"Ivan Banić","Sadržaj zahtjeva za dobivanje suglasnosti za početak rada nuklearnog postrojenja,\nČlanak 42.","(2) Ne dovodeći u pitanje odredbe stavka 1. ovoga članka, podnositelj zahtjeva uz zahtjev za odobrenje za rad ne treba priložiti nikakvu dokumentaciju ili podatke koji su već dostavljeni uz zahtjev za dobivanje suglasnosti za početak pokusnog rada i koji se nisu promijenili od njihovog podnošenja.\n\nOvdje je navedeno koja je to prethodna faza.","Primljeno na znanje","Primljeno na znanje."]
[87,"Ivan Banić","Sadržaj zahtjeva za dobivanje suglasnosti za početak rada nuklearnog postrojenja,\nČlanak 42.","13. plan za postupanje u slučaju izvanrednog događaja u skladu s propisima kojima se uređuje opseg i sadržaj planova i programa za postupanje u slučaju izvanrednog događaja te izvješćivanje javnosti i odgovarajućih tijela državne uprave  \n\n\nOvo treba kopirati i u članku 15. i 16. Ovo je točan naziv Plana i programa ID.","Prihvaćen","Ispravljeno."]
[88,"Ivan Banić","Sadržaj izvješća o pokusnom radu,\nČlanak 43.","Što su upravni postupci?","Prihvaćen","Ispravljeno."]
[89,"Ivan Banić","Sadržaj izvješća o pokusnom radu,\nČlanak 43.","je li ovo izvanredni događaj?","Prihvaćen","Ispravljeno."]
[90,"Ivan Banić","Sadržaj izvješća o pokusnom radu,\nČlanak 43.","Tko su to operateri'? To su radnici navedeni u članku 41. pod točkom 6.?","Prihvaćen","Ispravljeno.\n2. Opis kako se pokusni rad koristio za obuku radnika koji će ubuduće voditi postrojenje u svim aspektima rada i održavanja postrojenja, uključujući uporabu, provjeru i validaciju radnih postupaka, postupaka održavanja, postupaka u slučaju izvanrednog događaja te upravljačkih postupaka, kao i ograničenja i uvjeta rada."]
[91,"Ivan Banić","Plan zatvaranja i razgradnje postrojenja za zbrinjavanje,\nČlanak 44.","Što su radilolški kriteriji?","Primljeno na znanje","Stavak 6. članka 44. je izmjenjen."]
[92,"Ivan Banić","XII. ZATVARANJE I RAZGRADNJA POSTROJENJA,\nSadržaj zahtjeva za dobivanje suglasnosti za zatvaranje i razgradnju postrojenja za zbrinjavanje","Ponovno nedostaje uvodni stavak.","Nije prihvaćen","Ne slažemo se sa prijedlogom. Naslov ne bi trebao imati uvodni članak."]
[93,"Ilijana Iveković","Sadržaj zahtjeva za dobivanje suglasnosti za zatvaranje i razgradnju postrojenja za zbrinjavanje,\nČlanak 45.","(1) 3. Umjesto „nuklearnog“ bolje je „fizičkog“.\n9. dokumentirani dokazi umjesto dokumentarni.","Prihvaćen","Novi prijedlog Zakona o izmjenama i dopunama \nZakona o radiološkoj i nuklearnoj sigurnosti koji je u saborskoj procedure uvodi pojam “nuklearno osiguranje” koji zamjenjuje “fizičko osiguranje”.\nIspravljeno."]
[94,"Ivan Banić","Pravilnik o zbrinjavanju radioaktivnog otpada i iskorištenih izvora,\nXIII. PRIJELAZNE ODREDBE","Ovim pravilnikom se ukida Uredba. Gdje je to rečeno?","Prihvaćen","Ispravljeno.\nDanom stupanja na snagu ovog Pravilnika, a sukladno članku 95. stavku 5. Zakona o radiološkoj i nuklearnoj sigurnosti prestaje važiti Uredba o uvjetima i načinu zbrinjavanja radioaktivnog otpada, iskorištenih zatvorenih radioaktivnih izvora i izvora ionizirajućeg zračenja koji se ne namjeravaju dalje koristiti (»Narodne novine«, broj 44/08)."]
[95,"Ivan Banić","XIII. PRIJELAZNE ODREDBE,\nČlanak 46. ","Centar mora u roku 1 godine po stupanju na snagu ovog Pravilnika izraditi kriterije prihvaćanja radioaktivnog otpada i iskorištenih izvora u postrojenje za skladištenje radioaktivnog otpada i iskorištenih izvora. \n\nRiječima, ne brojkama.","Primljeno na znanje","Izmjenjeno u: Upravitelj Centra  mora u roku od 12 mjeseci od stupanja na snagu ovog Pravilnika izraditi preliminarne kriterije prihvaćanja radioaktivnog otpada i iskorištenih izvora u postrojenje za skladištenje radioaktivnog otpada i iskorištenih izvora."]
[96,"Robert Bernat","XIII. PRIJELAZNE ODREDBE,\nČlanak 46. ","st. 2: što ako Centar ne izradi kriterije prihvaćanja? (obzirom da trenutno nema Centra)","Primljeno na znanje","Smatrat će se da nije postupio u skladu s odredbama ovoga Pravilnika."]
[97,"Ilijana Iveković","XIV. PRILOZI,\nPrilog 2. Pisani postupci","Prema Hrvatskom pravopisu IHJJ-a točka se piše iza naslova, podnaslova ili natpisa koji prethodi tekstu u istome redu.\nZnači trebalo bi pisati: Namjena. Objašnjenje.... ili tekst pisati u drugom retku.","Prihvaćen","Ispravljeno."]
[98,"Ilijana Iveković","XIV. PRILOZI,\nPrilog 2. Pisani postupci","U tekstu članka 8. navedeno je da Prilog 2 definira opseg i sadržaj pisanih postupaka, ovdje se navodi samo sadržaj.\nUmjesto \"pisani postupci s radioaktivnim otpadom i iskorištenim izvorima\" trebalo bi pisati \"pisani postupci zbrinjavanja radioaktivnog otpada i iskorištenih izvora\".","Prihvaćen","Ispravljeno."]
[99,"Ilijana Iveković","XIV. PRILOZI,\nPrilog 2. Pisani postupci","Umjesto \"potpise i datume osoba\" trebalo bi pisati \"potpise i datume potpisivanja osoba\".","Prihvaćen","Ispravljeno."]
[100,"Ilijana Iveković","XIV. PRILOZI,\nPrilog 3. Program zbrinjavanja radioaktivnog otpada Centra za zbrinjavanje radioaktivnog otpada","Pod 10. nije jasan pojam \"skrbi\", u pravilniku se ne koristi navedeni pojam.","Prihvaćen","Ispravljeno."]
[101,"Ilijana Iveković","XIV. PRILOZI,\nPrilog 3. Program zbrinjavanja radioaktivnog otpada Centra za zbrinjavanje radioaktivnog otpada","Treba svugdje pisati \"radioaktivni otpad i iskorišteni izvori\", a ne samo radioaktivni otpad.","Prihvaćen","Ispravljeno."]
[102,"Ilijana Iveković","XIV. PRILOZI,\nPrilog 3. Program zbrinjavanja radioaktivnog otpada Centra za zbrinjavanje radioaktivnog otpada","Umjesto \"potpise i datume\" treba pisati \"potpise i datume potpisivanja\".","Prihvaćen","Ispravljeno."]
[103,"Miroslav Schlossberg","Prilog 4. Oblik podataka u središnjoj evidenciji,\nTablica 1. Podaci o krutom ili tekućem radioaktivnom otpadu i iskorištenim izvorima ","Prouzročitelj i/ili vlasnik (Prouzročitelj radioaktivnog otpada i iskorištenog izvora) je u ovom skupu podataka opisan tekstom. Naziv u slobodnom tekstualnom obliku moze se cesto radi greske u tipkanju pogresno protumaciti. Stoga predlazem dodati izmjedju 2 i 3 novi redni broj (2a) u koji ce se upisivati OIB identifikacijski broj (vrsta podataka: brojcani) za prouzrocitelja i/ili vlasnika kao jedinstvena oznaka prouzročitelja i/ili vlasnika. U nedostatku OIB-a moze se upisati i VAT broj (npr. porezni broj tvrtke) za strane prouzročitelje i/ili vlasnike.","Prihvaćen","Dodan je novi red s predloženim podatkom."]
[104,"Miroslav Schlossberg","Prilog 4. Oblik podataka u središnjoj evidenciji,\nTablica 3. Podaci o ispuštenom radioaktivnom otpadu ","Prouzročitelj i/ili vlasnik (Tko ispušta radioaktivni otpad) je u ovom skupu podataka opisan tekstom. Naziv u slobodnom tekstualnom obliku moze se cesto radi greske u tipkanju pogresno protumaciti. Stoga predlazem dodati izmjedju 2 i 3 novi redni broj (2a) u koji ce se upisivati OIB identifikacijski broj (vrsta podataka: brojcani) za prouzrocitelja i/ili vlasnika.","Prihvaćen","Dodan je novi red s predloženim podatkom"]
[105,"Miroslav Schlossberg","Prilog 4. Oblik podataka u središnjoj evidenciji,\nTablica 5. Podaci o godišnjoj procjeni nastajanja radioaktivnog otpada, iskorištenih izvora, NSRAO i istrošenog nuklearnog goriva ","Prouzročitelj i/ili vlasnik (Prouzročitelj i/ili vlasnik radioaktivnog otpada, iskorištenih izvora, NSRAO i istrošenog nuklearnog goriva) je u ovom skupu podataka opisan tekstom. Naziv u slobodnom tekstualnom obliku moze se cesto radi greske u tipkanju pogresno protumaciti. Stoga predlazem dodati izmjedju 2 i 3 novi redni broj (2a) u koji ce se upisivati OIB identifikacijski broj (vrsta podataka: brojcani) za prouzrocitelja i/ili vlasnika.","Prihvaćen","Dodan je novi red s predloženim podatkom."]